Hogwarts Legacy

Hogwarts Legacy, action/RPG ժանրի համակարգչային խաղ, որը մշակվել է Avalanche Software ստուդիայի և Warner Bros. Interactive Entertainment հրատարակչության կողմից Portkey Games լեյբլով։ Խաղի գործողությունները զարգանում են Հարրթի Փոթերի ֆանտաստիկ աշխարհում XIX դարում։ Խաղի թողարկումը Windows, PlayStation 4, PlayStation 5, Xbox One և Xbox Series X/S պլատֆորմների համար նախատեսվել էր 2021 թվականին, սակայն 2021 թվականի հունվարին հայտարարվեց, որ խաղի թողարկումը կհետաձգվի մինչև 2022 թվական։ Դեկտեմբերի 15-ին մշակողները հայտարարեցին, որ խաղը ներկա սերնդի խաղային համակարգերի համար կթողարկվի 2023 թվականի փետրվարի 10-ին։ Նախկին սերնդի խաղային համակարգերի համար նախատեսված տարբերակը սկսզբնական շրջանում պետք է թողարկվեր 2023 թվականի ապրիլի 4-ին, սակայն ավելի ուշ այն հետաձգվեց մինչև մայիսի 5-ը։


== Խաղի ընթացք ==
Hogwarts Legacy-ին մեկ խաղացողի համար նախատեսված, բաց աշխարհով խաղ է, որում հասանելի են բարդության մի քանի աստիճան և հասանելիություն։ Կախարդների դպրոց Հոգվարթսում հնարավոր կլինի այցելել մի շարք դասընթացների, այդ թվում՝ նզովքների, մթին ուժերից պաշտպանության և այլն։ Խաղում ուսումնասիրության համար հասանելի կլինեն «Հարրի Փոթեր» ֆրանշիզի մի շարք վայրեր՝ Արգելված անտառը, «Գրիգոթթս»-ի Կախարդական բանկը և Հոգսմիդ գյուղը։ Խաղի ընթացքում այս տարածքները կենթարկվեն փոփոխության, կախված տարվա եղանակից և ժամանակից։ Աշխարհը կազմված է 16 շրջանից Հոգվարթսը և Հոգսմիդը ներառյալ։ Ընդհանուր տարածությունը կազմում է 7,65 կիլոմետր քառակուսի, որից ուսումնասիրության համար հասանելի է 6,4-ը։ 
Խաղային կերպարին ստեղծելուց, օգտատերը կարող է ընտրել կերպարի արտաքին տեսքը, սեռը և ֆակուլտետը։ Խաղացողները կարող են կարգավորել իրենց կերպարի ձայնը, շարժուձևը, ինչպես նաև փայտիկը։ Փուլերի հաղթահարումը խաղացողների հասանելիություն է տալիս նոր տաղանդների և հմտությունների։ 
Կերպարները սովորում են արտահայտել տարբեր մոգական խոսքերը, պատրաստել թուրմեր և սովորել մարտական հնարքներ։ Խաղալու ընթացքում կերպարները կարող են ձևավորել իրենց սեփական մարտական ոճը։ Գնված կամ ստեղված առարկաները, կարող են օգտնել կերպարներին հասցնել վնասներ թշնամիներին կամ ստեղծել արգելքներ նրանց համար, ինչպես նաև օգտագործել իրենց հզորացման համար։ Որպես արարածներ, որոնց հետ կարելի է համագործակցել, խաղում հասանելի կլինեն վիշապներ, էլֆեր և գրփուկներ։ Որոշ արարածների հնարաոր կլինի օգտագործել մարտերում։ 


== Սյուժե ==
Hogwarts Legacy-ի խաղի դեպքերը զարգանում են 19-րդ դարի վերջին Հոգվարթսում։ Խաղացողների տրվում է հնարավորություն ընտրել իրենց ֆակուլտետը, այցելել կախարդության դասընթացների, ինչպես նաև ուսումնել բաց աշխարհը, որն իր մեջ ընդգրկում է Արգելված անտառը և Հոգսմիդ գյուղը։ Խաղում կերպարները սովորում են կատարել տարբեր կախարդական գործողություններ, պատրաստել թուրմեր, ընտելացնել կենդանիների և տիրապիտել տարբեր մարտական հնարքների։ Խաղում կարևոր դեր է կատարում նաև կերպարների բարոյականությունը։ Խաղացողները խաղի ընթացքում կարող են կարգավորել իրենց կերպարի ձայնը և արտաքին տեսքը, ինչպես նաև ընտրություն կատարել՝ լինել կախարդ, թե՞ հրաշագործ։ 


== Մշակում և թողարկում ==
Խաղը մշակվել է Avalanche Software ստուդիայի կողմից, որին Warner Bros. Interactive Entertainment-ը 2017 թվականի հունվարին գնել էր Disney ընկերությունից։ Նույն թվականին Warner Bros.-ը ստեղծեց նոր լեյբլ՝ Portkey Games, որը զբաղվելու էր Wizarding World ֆրանշիզի լիցեզիայով։ Warner Bros․-ի խոսքերով, ֆրանշիզի հեղինակ Ջոան Ռոուլինգը ոչ մի մասնակցություն չի ունեցել խաղի մշակման գործընթացում։ 
Խաղի համար օգտագործվել է Unreal Engine 4 խաղային շարժիչը։ 
Hogwarts Legacy-ի խաղը առաջին անգամ ցուցադրվել է PlayStation 5-ի թողարկմանը նվիրված միջոցառման շրջանակներում 2020 թվականի սեպտեմբերին, իսկ թողարկումը պլանավորվել էր 2021 թվականին Windows, PlayStation 4, PlayStation 5, Xbox One և Xbox Series X/S պլատֆորմների համար։ Սակայն 2021 թվականի հունվարի 13-ին հայտարարվեց, որ խաղի թողարկումը հետաձգվել է մինչև 2022 թվական։ 
2022 թվականի մարտի 17-ին PlayStation-ն իր YouTube ալիքում տեղադրեց State of Play տեսահոլովակը, որը նվիրված էր Hogwarts Legacy-ին։ 


== Ծանոթագրություններ ==


== Արտաքին հղումներ ==
https://www.hogwartslegacy.com/ru-ru Hogwarts Legacy. պաշտոնական կայք